b'\n_START_ARTICLE_\nNova Slovenija\n_START_SECTION_\nPoliti\xc4\x8dna usmeritev\n_START_PARAGRAPH_\nNova Slovenija se opredeljuje kot kr\xc5\xa1\xc4\x8dansko demokratska stranka. V programsko ospredje postavlja varovanje temeljnih osebnih ter politi\xc4\x8dnih pravic in svobo\xc5\xa1\xc4\x8din ter zasebne lastnine. _NEWLINE_Pri svojem delovanju stranka velik poudarek namenja dru\xc5\xbeinski politiki. Zagovarjajo ve\xc4\x8d pravic za velike dru\xc5\xbeine ter poudarjajo pomen dru\xc5\xbeine kot osnovne dru\xc5\xbebene celice. Nasprotujejo pravici istospolnih parov do posvojitve otrok. _NEWLINE_Stranka NSi zagovarja ekolo\xc5\xa1ko-socialno-tr\xc5\xbeno smer gospodarstva, pri tem pa poudarja potrebo po popolni privatizaciji dr\xc5\xbeavnih podjetij in pozitiven odnos dr\xc5\xbeave do dru\xc5\xbeinskih, malih in srednjih podjetij. Zagovarjajo razbremenitev gospodarstva z zni\xc5\xbeanjem davkov tako za fizi\xc4\x8dne osebe kot podjetja. Zavzemajo se tudi za racionalizacijo javnega sektorja, oziroma zmanj\xc5\xa1anje \xc5\xa1tevila zaposlenih v javnem sektorju._NEWLINE_Vlogo dr\xc5\xbeave in javne uprave stranka NSi vidi predvsem v zagotavljanju storitev dr\xc5\xbeavljanom, njeno poseganje v posamezne dru\xc5\xbebene podsisteme pa mora biti omejeno na najmanj\xc5\xa1o potrebno mero._NEWLINE_NSi je proevropska stranka in zagovarja tesnej\xc5\xa1e povezovanje na evropski ravni.\n_START_SECTION_\nLokalne volitve 2018\n_START_PARAGRAPH_\nStranka je na lokalnih volitvah 2018 dobila 10 \xc5\xbeupanov.\n_START_SECTION_\nEvropske volitve 2009\n_START_PARAGRAPH_\nNa volitvah v Evropski parlament leta 2009 je stranka prejela 16,58\xc2\xa0% glasov, za evropskega poslanca je bil izvoljen nosilec liste Lojze Peterle.'